กรู๊ฟไรเดอร์ส

กรู๊ฟไรเดอร์ส () ศิลปินกลุ่มแนวดิสโก้ฟังก์ ที่เกิดจากการรวมตัวของสมาชิกชายสี่คน บุรินทร์ บุญวิสุทธิ์, ณฐพล ศรีจอมขวัญ (ก้อ), อดิศักดิ์ หัตถกุลโกวิท (กั้ง) และ มาตรชัย มะกรูดทอง (มาตร) โดยมีก้อเป็นแกนนำ มีเพลงดังอย่าง "รักที่เพิ่งผ่านพ้นไป", "เมาไม่ขับ", "ฮอร์โมน", "แค่เธอก็พอ" และ "หยุด" ส่วนอัลบั้มมีสามชุดคือ Discovery (พ.ศ. 2544), Discovery 2 (พ.ศ. 2545) และ The Lift (พ.ศ. 2550)

ประวัติ 
ก้อ - ณฐพล ศรีจอมขวัญ หนึ่งในสมาชิกวง กรู๊ฟไรเดอร์พีโอพี เคยโปรดิวซ์และอยู่เบื้องหลังความสำเร็จของศิลปินมาแล้วหลายคน เป็นผู้รวมตัวและก่อตั้งวง โดยได้ชักชวนเพื่อนสนิท มาตร - มาตรชัย มะกรูดทอง รับตำแหน่งกลอง, กั้ง - อดิศักดิ์ หัตถกุลโกวิท รับตำแหน่งกีต้าร์ และ บุรินทร์ บุญวิสุทธิ์ รับตำแหน่งร้องนำ ส่วนก้อเอง รับตำแหน่งเบสและหัวหน้าวง โดยบุรินทร์เข้าไปเป็นสมาชิกคนสุดท้ายของวง พวกเขาได้ขึ้นคอนเสิร์ตเปิดตัวครั้งแรกในงาน แฟต เฟสติวัล ครั้งที่ 1 ที่โรงงานยาสูบ

กรู๊ฟไรเดอร์ส ออกอัลบั้มแรกกับสังกัดเบเกอรี่มิวสิก ในปี พ.ศ. 2543 ในชื่อ Discovery ที่มีเพลงที่เป็นที่รู้จักอย่าง "ฮอร์โมน" และ "อย่าให้ฉันรักคนเดียว" หลังจากที่อัลบั้มแรกวางแผง ได้รับผลตอบรับที่ดีจากแฟนเพลง พวกเขาจึงนำอัลบั้มนี้กลับมาออกใหม่อีกครั้งในชื่อ Discovery 2 โดยมีการเพิ่มเพลงใหม่เข้าไปจำนวน 4 เพลง ก่อนจะห่างหายไปนานถึง 6 ปีและกลับมาอีกครั้งกับสังกัดใหม่อย่างสไปซีดิสก์ กับงานอัลบั้มชุดที่ 2 ที่มีชื่อว่า "The Lift"

หลังจากอัลบั้ม "The Lift" วางแผงสักระยะ พวกเขาก็มีคอนเสิร์ตใหญ่อย่างเป็นทางการขึ้นในชื่อ "Singha, GSM Advance, 1-2-Call Present Groove Riders Live: Last Call For GR007" โดยจัดขึ้นในวันที่ 30 - 31 สิงหาคม พ.ศ. 2551 ที่ห้องบางกอกคอนเวนชั่นเซ็นเตอร์ เซนทาราแกรนด์, เซ็นทรัลเวิร์ล และอีก 2 รอบที่จังหวัดเชียงใหม่และขอนแก่นในเดือนถัดมา พร้อมๆ กับประกาศพักวง ด้วยเหตุผลที่สมาชิกในวงแต่ละคนมีภารกิจส่วนตัวที่จะต้องทำกันต่อไป

ด้วยชื่อเสียงและความสามารถที่สั่งสม กอปรกับคุณูปการที่พวกเขามอบให้แก่ชาวดิสโก้ฟังก์ สำนักพิมพ์ Mars Publishing จึงจัดพิมพ์ "In The Groove" พ็อกเกตบุ๊กที่ว่าด้วยเรื่องราวของ 4 หนุ่มสมาชิกกรู๊ฟไรเดอร์สอย่างละเอียด โดยจัดงานแถลงข่าวเปิดตัวอย่างเป็นทางการ ในงานมหกรรมหนังสือแห่งชาติ ครั้งที่ 13 พ.ศ. 2551 ณ ศูนย์การประชุมแห่งชาติสิริกิติ์

จนกระทั่ง 21 กันยายน พ.ศ. 2553 กรู๊ฟไรเดอร์สได้ประกาศแยกวงอย่างเป็นทางการ ทำให้เหล่าแฟนๆ ต่างต้องช็อคกันไปถ้วนหน้า แต่ด้วยคอนเสิร์ตเดี่ยวครั้งแรกของ บุรินทร์ บุญวิสุทธิ์ ใน “Ballantine's Impression Tour Presents Gran Turismo Burin Boonvisut And The Old School All Stars Concert” วันที่ 30 ตุลาคม พ.ศ. 2553 กรู๊ฟไรเดอร์ส ก็ได้กลับมาเล่นดนตรีร่วมกันในระยะเวลาสั้นๆ อีกครั้งหนึ่ง

ในช่วงเดือนพฤษภาคม พ.ศ. 2554 กรู๊ฟไรเดอร์สได้กลับมาทัวร์คอนเสิร์ตร่วมกันอีกครั้งใน “Singha Presents Groove Riders 2011 USA Tour” ซึ่งเป็นการแสดงคอนเสิร์ตครั้งแรกในสหรัฐอเมริกา ประกอบไปด้วย New York, Boston, Washington D.C., San Francisco และปิดท้ายที่ Los Angeles

ในเดือนมกราคม พ.ศ. 2556 กรู๊ฟไรเดอร์สได้รวมตัวกันทำเพลง เข้าใจ ในอัลบัม Past Forward ของค่าย Spicydisc ออกมาให้ฟังอีกครั้งหนึ่งหลังจากหายไปยาวนาน

สมาชิก 
สมาชิกของวง กรู๊ฟไรเดอร์ส ประกอบด้วย

 บุรินทร์ บุญวิสุทธิ์ (บุรินทร์) - ร้องนำ เกิด 26 ตุลาคม พ.ศ. 2519
 ณฐพล ศรีจอมขวัญ (ก้อ) - เบส
 อดิศักดิ์ หัตถกุลโกวิท (กั้ง) - กีต้าร์
 มาตรชัย มะกรูดทอง (มาตร) - กลอง

ผลงาน

อัลบั้ม 
 Discovery (พ.ศ. 2544)
 Discovery 2 (พ.ศ. 2545)
 The Lift (พ.ศ. 2550)

อัลบั้มพิเศษ 
 The Lift (Karaoke) (พ.ศ. 2551)
 In The Groove (อัลบั้มพิเศษแถมกับหนังสือ GR In The Groove) (พ.ศ. 2551)
 Electric Eel (Remix Album) (พ.ศ. 2552)
 Last Call For GR007 (Live Concert) (พ.ศ. 2552)
PYT (Instrumental Album) (พ.ศ. 2562)

คอนเสิร์ต 

 คอนเสิร์ต Fat Festival ครั้งที่ 1 (1 - 2 กันยายน 2544)
 คอนเสิร์ต Fat Festival ครั้งที่ 2 (2 - 3 พฤศจิกายน 2545)
 คอนเสิร์ต Pattaya Music Festival 2003 (22 มีนาคม 2546)
 คอนเสิร์ต Fat Festival ครั้งที่ 3 (1 - 2 พฤศจิกายน 2546)
 คอนเสิร์ต บี เดย์ เดอะ คอนเสิร์ต (10 - 18 ธันวาคม 2547)
 คอนเสิร์ต Pattaya International Music Festival 2005 (18 – 20 มีนาคม 2548)
 คอนเสิร์ต Fat Festival ครั้งที่ 5 (5 - 6 พฤศจิกายน 2548)
 คอนเสิร์ต The Rhythm & Boyd Alumni (23 เมษายน 2549)
 คอนเสิร์ต Fat Festival ครั้งที่ 7 (10-11 พฤศจิกายน 2550)
 คอนเสิร์ต KTC LOVEiS Winter Festival 2007 (8 ธันวาคม 2550)
 คอนเสิร์ต Nestl&eacute; Fitnesse Fit Your Shape Fit Your Style Concert (22 มิถุนายน 2551)
 คอนเสิร์ต Dream Chaser Live 2008  Bikers & Rockers Save The World (2 สิงหาคม 2551)
 คอนเสิร์ต Singha, GSM Advance, 1-2-Call Present Groove Riders Live: Last Call For GR007 (30 - 31 สิงหาคม 2551)
 คอนเสิร์ต LOVEiS FAMILY,THE MUSIC FESTIVAL (12-13 ธันวาคม 2551)
 คอนเสิร์ต groove my dogunpugged (26 ธันวาคม 2551)
 คอนเสิร์ต GreenSpace One World Party THE MUSIC GLOBAL JAMMING PARTY (11 สิงหาคม 2552)
 คอนเสิร์ต This Way To Heaven Charity Concert (30 สิงหาคม 2552)
 คอนเสิร์ต Fat Festival ครั้งที่ 9 (7-8 พฤศจิกายน 2552)
 คอนเสิร์ต Dee Boyd pop Fest (5-6 ธันวาคม 2552)
 คอนเสิร์ต Bangkok Decembery (19 ธันวาคม 2552)
 คอนเสิร์ต Melody of Life (2-3 ตุลาคม 2553)
 คอนเสิร์ต Ballantine's Impression Tour Presents Gran Turismo Burin Boonvisut And The Old School All Stars Concert (30 ตุลาคม 2553)
 คอนเสิร์ต Electric Eel (21 พฤศจิกายน 2553)
 คอนเสิร์ต Singha Presents Groove Riders 2011 USA Tour (พฤษภาคม 2554)
 คอนเสิร์ต Burin & Groove Riders and Cressendo Charity Concert (4 มิถุนายน 2554)
 คอนเสิร์ต P.O.P Party of The Bakerian (29 มิถุนายน 2556)
 คอนเสิร์ต Smileland (17 มกราคม 2558)
 คอนเสิร์ต Burin Boonvisut Disco in Tuxedo (19 ตุลาคม 2562)

อีพีและซิงเกิล 
 Single - Hormone (พ.ศ. 2544)
 Single - แค่เธอก็พอ (พ.ศ. 2545)
 Single - Superstar (พ.ศ. 2550)

อื่นๆ 
 เพลง หยุด จากอัลบั้ม The Balance of B sides ของ กมล สุโกศล แคลปป์
 เพลง สัญญา จากอัลบั้ม Songs From Different Scenes ของ บอย โกสิยพงษ์
 เพลง สัญญา จากอัลบั้ม Bakery Love Is Forever ของ บอย โกสิยพงษ์
 เพลง แค่เธอก็พอ จากอัลบั้ม Happy Bakery's Party People สังกัด เบเกอรี่ มิวสิก
 เพลง กะลา จากอัลบั้ม Bakery's Sound Revisited สังกัด เบเกอรี่ มิวสิก
 เพลง รักที่เพิ่งผ่านพ้นไป จากอัลบั้ม Bakery Sing Along Urban สังกัด เบเกอรี่ มิวสิก
 เพลง หนึ่งเดียวคนนี้ จากภาพยนตร์ สยิว
 เพลง หนึ่งเดียวคนนี้ จากอัลบั้ม Million Ways to Dobe ของ นภ พรชำนิ
 เพลง สัญญา จากอัลบั้ม 10 Years Anniversary The Essential 1994-2004
 เพลง ฮอร์โมน จากอัลบั้ม 10 Years Anniversary The Popular 2001-2003
 เพลง รักที่เพิ่งผ่านพ้นไป,สัญญา จากอัลบั้ม Bakery 10th Year Anniversary Visual
 เพลง ถ้าปล่อยให้เธอเดินผ่าน จากอัลบั้ม Love is Vol.1 สังกัด เลิฟอีส
 เพลง รักที่เพิ่งผ่านพ้นไป จากอัลบั้ม Miracle of Love
 เพลง รักที่เพิ่งผ่านพ้นไป จากอัลบั้ม HIM สังกัด จีเอ็มเอ็ม แกรมมี่
 เพลง หยุด จากอัลบั้ม To Be Boyd ของ บอย โกสิยพงษ์
 เพลง หยุด, แค่เธอก็พอ, อย่าทำให้ฉันรักคนเดียว จากอัลบั้ม On The Way
 เพลง ระหว่าง 2 เรา จากอัลบั้ม Rhythm & Rain
 เพลง รักที่เพิ่งผ่านพ้นไป,หยุด จากอัลบั้ม Chill Out
 เพลง หยุด, รักที่เพิ่งผ่านพ้นไป จากอัลบั้ม Sing with the Hit 1-2
 เพลง เพลินวาน จากอัลบั้ม Songs From Different Scenes #6 ของ บอย โกสิยพงษ์
 เพลง ฮอร์โมน จากอัลบั้ม Flashback
 เพลง กลับ ร่วมกับ อพาร์ตเมนต์คุณป้า จากอัลบั้ม Appetizer ของ Save Da Last Piece สังกัด สไปร์ซซี่ดิสก์
 เพลง (ใส่ใจ) รายละเอียด (ประกอบโฆษณา เบนมอร์) จากซิงเกิล (ใส่ใจ) รายละเอียด สังกัด เลิฟอีส
 เพลง ฮอร์โมน จากอัลบั้ม Whisky Soda
 เพลง รักที่เพิ่งผ่านพ้นไป,ฮอร์โมน จากอัลบั้ม Best of Bakery
 เพลง รักที่เพิ่งผ่านพ้นไป,สัญญา จากอัลบั้ม Bakery Love Mood
 เพลง รักที่เพิ่งผ่านพ้นไป, ฉันไม่ได้คิดแบบนั้น จากอัลบั้ม Bakery Music Love Mood
 เพลง สุดท้าย จากอัลบั้ม MonkeyDiscoBoy Project ของ กมล สุโกศล แคลปป์
 เพลง รักที่เพิ่งผ่านพ้นไป จากอัลบั้ม Missing You
 เพลง หยุด จากอัลบั้ม 20th Bakery Anniversary
 เพลง เปิดใจ (ประกอบโฆษณา คอฟฟิโอ) จากอัลบั้ม Love Story 2 สังกัด สไปซีดิสก์
 เพลง Always With You (ประกอบโฆษณา บริดจ์สโตน) สังกัด สไปซีดิสก์
 เพลง เธอทั้งนั้น จากอัลบั้ม Love Story 3 สังกัด สไปซีดิสก์
 เพลง เข้าใจ (ต้นฉบับ โดย เฉลียง) จากอัลบั้ม Past Forward สังกัด สไปซีดิสก์
 เพลง รักที่เพิ่งผ่านพ้นไป,หยุด จากอัลบั้ม All Time Hits

ข้อมูลเพิ่มเติม 
 มาตร มาตรชัย มะกรูดทอง และก้อ ณฐพล ศรีจอมขวัญ เป็นหนึ่งในสมาชิกวง ทูเดย์ส อะโกคิดส์
 ก้อ ณฐพล ศรีจอมขวัญ มีผลงานเดี่ยว "The Workings Of The Soul" ในปี พ.ศ. 2549 ซึ่งมีเพลงเด่นอย่างเพลง กรุณา และ "The Workings Of The Soul Part 02" ในปี พ.ศ. 2555 ภายใต้สังกัด สไปซีดิสก์ รวมถึงเป็นนักแต่งเพลง และโปรดิวเซอร์อยู่เบื้องหลังงานเพลงของศิลปินต่างๆ มากมาย อาทิ ละอองฟอง, ปาล์มมี่, เจมส์ เรืองศักดิ์, วีนัส บัตเตอร์ฟลาย ฯลฯ
 กั้ง อดิศักดิ์ หัตถกุลโกวิท มีผลงานเดี่ยวในนาม "Kunk" Project One และ Lost & Found ในปี พ.ศ. 2550 อีกทั้งในนาม "Kunksanova" อัลบั้ม Plays the Boyd Kosiyabong Song Book ภายใต้สังกัด เลิฟอีส ในปี พ.ศ. 2549
 บุรินทร์ บุญวิสุทธิ์ มีผลงานเดี่ยว "แกรน ทัวริสโม" ในปี พ.ศ. 2553 ในสังกัด สไปซีดิสก์ และนอกจากนี้ยังเป็นหนึ่งในผู้บริหารของ บริษัท โตโยต้ามหานคร จำกัด และเป็นเจ้าของเสียงอ่านสปอตโฆษณาทางโทรทัศน์และวิทยุจำนวนมาก

อ้างอิง

แหล่งข้อมูลอื่น 
 เว็บไซต์ กรู๊ฟไรเดอร์สแฟนคลับ 
 พบกับ Groove Riders เปิดเผยอัลบั้มใหม่ และพูดคุยกันอย่างสนุกสนาน พร้อมมินิคอนเสิร์ตหนุกๆ ติดตามได้ใน Techjeed TV
 บทสัมภาษณ์ บุรินทร์ Groove Riders
 บทสัมภาษณ์ Groove Riders
 เว็บไซต์ ข้อมูลของกรู๊ฟไรเดอร์ส เพลง MV ข่าว 

กลุ่มดนตรีสัญชาติไทย
ศิลปินสังกัดเบเกอรี่มิวสิค
กลุ่มดนตรีไทยในยุค 2000
กลุ่มดนตรีที่ก่อตั้งในปี พ.ศ. 2543